Ir-Regolament tal-Kummissjoni (KE) Nru 2207/2003
tas-17 ta' Diċembru 2003
li jemenda r-Regolament (KE) Nru 1901/2000, billi jissimplifika l-kunċett ta' massa netta
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru. 3330/91 tas-7 ta' Novembru 1991 dwar l-istatistika li għandha x'taqsam mal-kummerċ ta' l-oġġetti bejn l-Istati Membri [1], u b'mod partikolari l-Artikolu 23(4) tiegħu,
Billi:
(1) Il-kwantità ta' l-oġġetti hija tip ta' informazzjoni u ta' paragun neċessarja, affidabbli u stabbli tal-kummerċ internazzjonali.
(2) L-unitajiet ta' kwantità huma wżati biex tiġi kkontrollata l-kredibilità ta' l-informazzjoni miġbura u għal kalkolazzjoni ta' indiċi.
(3) Skond ir-Regolament tal-Kummissjoni (KE) Nru. 1901/2000 [2], li jistabbilixxi ċerti disposizzjonijiet għall-implimentazzjoni tar-Regolament tal-Kunsill (KEE) Nru. 3330/91, ta' l-unitajiet ta' kwantità, massa netta, f'kilogrammi, hi l-indikatur ewlieni u għandha fil-prinċipju tiġi msemmija għal kull tip ta' oġġetti; madankollu, għal ċerti prodotti, mhix l-unità ta' kejl l-aktar xierqa. Il-parti responsabbli biex tipprovdi t-tagħrif għandha għalhekk tkun eżentata milli tindika l-massa netta f'dawn il-każijiet.
(4) Ir-Regolament (KE) Nru. 1901/2000 stabbilixxa lista ta' prodotti li għalihom il-partijiet responsabbli biex jipprovdu informazzjoni huma eżenti milli jindikaw il-massa netta; dik il-lista għandha tiġi addattata biex tikkunsidra t-tibdil li joħorġu mill-aġġornament annwali tan-Nomenklatura Magħquda.
(5) Għal skop ta' ċarezza, adattamenti ta' dan it-tip għandhom għalhekk jiġu implimentati f'kull każ permezz ta' regolament li jemenda r-Regolament (KE) Nru. 1901/2000.
(6) Ir-Regolament (KE) Nru. 1901/2000 għandu għalhekk jiġi emendat.
(7) Il-miżuri provduti f'dan ir-Regolament huma konsistenti ma' l-opinjoni tal-Kumitat fuq Statistiċi dwar il-Kummerċ ta' Oġġetti bejn Stati Membri,
ADOTTAT DAN IR-REGOLAMENT:
Artikolu 1
Ir-Regolament (KE) Nru. 1901/2000 għandu jiġi emendat kif ġej:
1. Fl-Artikolu 23(a), is-sentenza "Sabiex tiġi mgħarrfa l-parti responsabbli li tipprovdi t-tagħrif dwar it-tiġdid possibli ta' l-Anness, li jirriżulta minn tibdil ta' kull sena fin-Nomenklatura Magħquda, għandha tiġi pubblikata nota ta' spjegazzjoni fil-Ġurnal Uffiċjali tal-Komunitajiet Ewropej (Serje C)" għandha titħassar.
2. L-Anness II għandu jiġi mibdul bit-test li jidher fl-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jgħodd mill-1 ta' Jannar 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta' Diċembru 2003.